[{"text_idx": "#000001", "text": "~~Larunbata, maiatzak 11, Biosnar Triatloi Kluba, eta Gipuzkoa eta Euskadiko Triatloi Federazioen eskutik, Hondarribiako triatloiaren XI. edizioa ospatuko da. Sprint distantzian lasterkatuko da (750m-20km-5km), eta Euskal Herriko zirkuiturako bigarren proba puntuagarria izango da.Lasterketaren muina eta trantsizio gunea, Hondarribiako hondartzaren aparkalekuan kokatuko dira, eta 15:00tan ireki ondoren, 16:45 itxiko dira."}, {"text_idx": "#000002", "text": "Emakumezkoei, 17:00tan emango zaie irteera, eta 17:15tan gizonezkoei.Probaren irteera, ohi bezala, hondartzan izango da, eta igeriketako saioari ekin beharko diote denek ere, 0,750km igerian osatuz, ondoren lehen trantsiziora (T1) iristeko."}, {"text_idx": "#000003", "text": "Lehen trantsizioa egin, bizikletak hartu, eta 20kmtako ibilbidea izango dute aurretik, Jaizkibelera joan etorria eginez."}, {"text_idx": "#000004", "text": "Hirugarren eta azken atalean, eta bigarren trantsizioa egin ondoren, herri barnean, oinezko lasterketan, osatu beharrezko 5km izango dituzte lasterketa bukatzeko, helmuga atletismo pistan izango delarik."}]